Høvik skole (Bærum)

Høvik skole er en barneskole i Bærum kommune. Den ligger  i Gamle Drammensvei 119, Høvik.  Skolen har ca. 550 elever i 1. til 7. trinn. Rektor er Tone Cathrine Krekling (2023, tidligere avdelingsleder på 5.-7. trinn.) Forrige rektor var  Ellen Larsen (2016-2023). Før det var Christian Håve rektor. 

Skolen ble innviet i mai 1897 med 22 elever og Athalie Tveten som lærer. Den ble snart utbygd med to fløyer.  Eget skolebad ble gitt av konsul Georg Iversen i 1911. Ny paviljong ble bygget i 1953 med ni klasserom, lærerrom, kontor og skolekjøkken, påbygg også i 1962.

En oppgradering av Høvik skole til en fullverdig 3-parallell barneskole startet i 2011 og den nye sto ferdig til skolestart i august 2013. Skolen ble offisielt åpnet 10. oktober 2013. Byggene fra 1960-tallet ble revet, den eldste bygningen restaurert og en ny trebygning med idrettshall ble reist. Arkitekt var Planforum arkitekter AS fra Sandvika.

 Litteratur 
 Høvik skole 75 år. Redigert av Torleiv Høyland. 1972. 67 s. Digital utgave
 Høvik skole 100 år [redaktør: Rolf Fiske] utgitt av skolen. 1997.  Digital utgave
 Eksterne lenker 
 Høvik skole
 Bærum bibliotek temaside Høvik skole 

Kategori:Barneskoler i Akershus
Kategori:Skoler i Bærum
Kategori:Olaf Boye